**“Kənd və rayon yerlərində yaşayan qadınların iqtisadi və sosial həyatda iştirakının təşviqatı” layihəsinin aprel 2015-ci ildən iyun 2015-ci ilədək dövrdə icraatı haqqında məlumat**

Azərbaycan Respublikasının Ailə, Qadın və Uşaq Problemləri üzrə Dövlət Komitəsi ilə BMT İnkişaf Proqramının birgə həyata keçirdiyi “Kənd və rayon yerlərində yaşayan qadınların iqtisadi və sosial həyatda iştirakının təşviqatı” (indiki adı “Gənc və əlilliyi olan qadınların iqtisadi və sosial həyatda səlahiyyətləndirilməsi”) layihəsi 2014-cü ilin dekabr ayından etibarən Koka Kola Fondunun maliyyə yardımı ilə Neftçala rayonunda davam etdirilir. 2015-ci ilin aprel-iyun ayları ərzində aşağıdakı işlər görülmüşdür:

* Əlil qadınlar arasında aparılmış “Öz Biznesini Yarat” seçim prosesində təqdim olunmuş 2 biznes layihəsindən biri (Səbinə Kərimova, Sumqayıt, “Gözəllik salonu” layihəsi) qalib seçilmişdir.
* Neftçala rayonunun qadınları arasında aparılmış “Öz biznesini yarat” seçim prosesində 7 layihə təqdim olunmuş, onlardan dördü qalib gəlmişdir:
	1. Aysel Məmmədova, “Qadın Kafesi” layihəsi
	2. Vüsalə Məcidova və İlahə Ağayeva, “Qadın Fitnes Klubu” layihəsi
	3. Zümrüd Məmmədova, “Kompüter Xidmətləri” layihəsi
	4. Gülnar Quliyeva, “Xınayaxdı Mərasimlərinin Təşkili” layihəsi
* İyunun 3-də Neftçala Qadın Resurs Mərkəzinin rəsmi açılış mərasimi olmuşdur. Mərasimdə Dövlət Komitəsinin Sədr müavini Sədaqət Qəhrəmanova, BMTİP Rezident Nümayəndəsinin Müavini Nato Alhazişvili, Neftçala Rayon İcra Hakiminin Müavini Gültəkin Sadıqova, Coca-Cola şirkətinin nümayəndələri Banu Kokoz və Elşad Fərzəliyev, eləcə də Neftçala qadınları və “Öz biznesini yarat” turunun qalibləri iştirak ediblər.